Uredba Sveta (ES) št. 1278/94

z dne 30. maja 1994

o spremembi Uredbe (EGS) št. 338/91 o določitvi standardne kakovosti Skupnosti za sveže in hlajene trupe ovc ter Uredbe (EGS) št. 2137/92 o lestvici Skupnosti za razvrščanje trupov ovc in določitvi standardne kakovosti Skupnosti za sveže ali hlajene trupe ovc

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3013/89 z dne 25. septembra 1989 o skupni ureditvi trga za ovčje in kozje meso [1] in zlasti člena 4(2) Uredbe,

ob upoštevanju predloga Komisije,

ker se Uredba Sveta (EGS) št. 338/91 z dne 5. februarja 1991 o določitvi standardne kakovosti Skupnosti za sveže in hlajene trupe ovc [2] uporablja do konca tržnega leta 1993, dokler se ne vzpostavijo pravila Skupnosti za razvrščanje klavnih trupov;

ker ni bil dosežen primeren napredek pri razvrščanju klavnih trupov, ki bi trenutno dovoljeval vzpostavitev zadevnih pravil; ker naj se veljavnost sedanje standardne kakovosti podaljša do konca tržnega leta 1997;

ker naj se poročilo Komisije o uporabi Uredbe (EGS) št. 2137/92, ki je bilo prvotno predvideno za predložitev najpozneje do 31. decembra 1995, zdaj predloži najpozneje do 31. decembra 1996 in naj se mu priloži predlog za novo opredelitev standardne kakovosti, ki naj se uporablja postopoma od začetka tržnega leta 1998; ker se zato obvezna uporaba lestvice Skupnosti, ki je bila prvotno predvidena šele leta 1996, lahko predpiše šele leta 1999;

ker naj bi se spremenila Priloga III k Uredbi (EGS) št. 2137/92, da bi se lahko upoštevale zahteve glede kakovosti v zvezi z zamaščenostjo,

SPREJEL NASLEDNJO UREDBO:

Člen 1

Drugi pododstavek člena 2 Uredbe (EGS) št. 338/91 se nadomesti z:

"Uporablja se samo za tržna leta od 1991 do vključno 1997."

Člen 2

Uredba (EGS) št. 2137/92 se spremeni:

1. Člen 8 se črta.

2. Člen 9 se spremeni na naslednji način:

- v prvem pododstavku se "31. december 1995" nadomesti z 31.december 1996;

- v drugem pododstavku se "tržno leto 1996" nadomesti s "tržno leto 1999" in "1. januar 1997" se nadomesti s "1. januar 2000".

3. Priloga III se nadomesti s Prilogo k tej uredbi.

Člen 3

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. maja 1994

Za Svet

Predsednik

G. Moraitis

[1] UL L 289, 7.10.1989, str. 1. Uredba, kakor je bila nazadnje spremenjena z Uredbo (ES) št. 233/94 (UL L 30, 3.2.1994, str. 9).

[2] UL L 41, 14.2.1991, str. 1 Uredba, kakor je bila nazadnje spremenjena z Uredbo (EGS) št. 2137/92 (UL L 214, 30.7.1992, str. 1).

--------------------------------------------------

PRILOGA

PRILOGA III

Tabela za razvrščanje klavnih trupov po tretjem pododstavku člena 3(2)

Kategorija | A | B | C |

| | | | | |

Masa | ≤ 7 kg | 7,1—10 kg | 10,1—13 kg |

Kakovost | 1. | 2. | 1. | 2. | 1. | 2. |

Barva mesa | svetlo rožnata | druge barve ali druga stopnja zamaščenosti | svetlo rožnata ali rožnata | druge barve ali druga stopnja zamaščenosti | svetlo rožnata ali rožnata | druge barve ali druga stopnja zamaščenosti |

Zamaščenost | (2) (3) | (2) (3) | (2) (3) |

--------------------------------------------------